Kraków

Kraków, jacanta apud la fluvio Vistula, esas la duesa maxim populoza ed un ek la maxim antiqua urbi de Polonia. Ol havis  habitanti en 2016. Lua tota surfaco esas 326,8 km², equivalanta a 126,2 mi².

Ol fondesis dum la 7ma yarcento, esanta un ek la maxim anciena urbi di Polonia. En 985 ol ja esis importanta komercal urbo. Lua historiala centro, kun diversa edifici en stili Gotika, renesancala e baroka, exemple la rejala kastelo Wawel, la katedralo di Santa Stanislaus o katedralo Wavel, e la baziliko di Santa Maria, deklaresis Mondala Patrimonio di la Homaro da UNESKO en 1978. L'aeroportuo internaciona "Kraków - Ioannes Paulus la 2ma" (Kraków Airport im. Jana Pawła II) an vicina vilajo Balice, esas la 2ma maxim uzata de Polonia.

Lua universitato Uniwersytet Jagielloński, la maxim anciena di Polonia, fondesis en 1364. Ol havis plu kam 33 mil studenti en 2023. Altra importanta universitati esas AGH Universitato di Kraków (Polone Akademia Górniczo-Hutnicza im. Stanisława Staszica w Krakowie) e l'Akademio pri Bel-Arti Jan Matejko.

 Geografio 
La reliefo di Kraków esas preske plana kun poka kolineti, cirkondata da kolini e monti norde, este e sude. Lua mezavalora altitudo esas 219 metri e lua maxim alta punto jacas 383 metri super la marala nivelo.

La klimato dil urbo esas humida kontinentala (Dfb segun la klimatala klasifikuro da Köppen), an la limito kun oceanala klimato (Cfb). Dum recenta yari, vintri divenabas min rigoroza, kontre ke ofte la temperaturi dum someri superirabas 30°C. La mezavalora temperaturo en julio (somero) esas 19,3°C, kontre ke la mezavalora temperaturo en januaro (vintro) esas -1,6°C.

La pluvoza sezono iras de mayo til komenco di oktobro. La mezavalora yarala pluvo-quanto esas 673 mm, e la maxim pluvoza monato esas julio, kun mezavalore 98,2 mm. Omnayare nivas mezavalore 171,74 mm, plu intense de decembro til februaro.

 Referi 

 Extera ligilo 
 www.e-krakow.pl

Kategorio:Urbi en Polonia